लोगोसे बिथोनगिरि अनामिका बसुमतारी बिथाङा बुङो दि बर' गोगोम हालामाव गोबां गुबुन गुबुन सुबुं हान्जाया हाबफैनानै आयेन बेरेखायै हा आवथेबाय एबा गावनि आवथायाव लाखांबाय। जायनि थाखाय दिनै बर' समाजा गावनि राव, थुनलाइ, हारिमु दोहोरोमनि थामोन्था (Existence) आरो रैखाथि होनायाव समखिखांनाय फैदों। गावनि सिनायथियाव अल'खद नुजाफैदों। जायखि जादोला मानो बर' हारिनि साफ्रोमबो सुबुंआ बेबादि दुखुनांथाव हालोदखौ गोसो गोर्बोजों मोनदांनाइ फैयाब्ला समाजारि (Social), रांखान्थियारि (Economically), राजखान्थियारि (Politically) आरो सोलोंथायारि (Educationally) बिथिङाव गावखौनो-गाव फोजौखांनो हानाय नङा। बेबादि जिंगासिनांगौ बाथ्रायाव बर' फिसाया खौसेथिनि दौलेंजों सांग्रांथि लाबोनो हायाब्ला समनि फाखनाव गावस्रांनाय लाबोगोन होन्ना फोरमायो।